b"\n_START_ARTICLE_\nLiteratura islandesa\n_START_PARAGRAPH_\nLa literatura islandesa \xc3\xa9s la literatura escrita a Isl\xc3\xa0ndia, tant en island\xc3\xa8s com en n\xc3\xb2rdic antic.\n_START_SECTION_\nLiteratura antiga\n_START_PARAGRAPH_\nLa literatura islandesa comen\xc3\xa7a amb les narracions medievals de transmisssi\xc3\xb3 oral lligades a la seva mitologia. Destaca l'Edda po\xc3\xa8tica, un conjunt de poemes sobre mites escandinaus, la poesia esc\xc3\xa0ldica (gestes heroiques similars a la poesia trobadoresca europea per\xc3\xb2 amb m\xc3\xa9s c\xc3\xa0rrega hist\xc3\xb2rica) i les sagues, el g\xc3\xa8nere en prosa que agrupa hist\xc3\xb2ries de personatges coneguts de la cultura dels v\xc3\xadkings. Tot i que la majoria de composicions s\xc3\xb3n an\xc3\xb2nimes, es coneix algun nom propi com el de Bragi Boddason._NEWLINE_Durant els segles de l'Edat Moderna a Isl\xc3\xa0ndia s'escriuen sobretot refundicions i continuacions de les hist\xc3\xb2ries medievals, aix\xc3\xad com himnes religiosos (per exemple els Pass\xc3\xadus\xc3\xa1lmar) i poemes populars. La Il\xc2\xb7lustraci\xc3\xb3 va comptar amb representants com Eggert \xc3\x93lafsson o Magn\xc3\xbas Stephensen, per\xc3\xb2 la majoria d'obres del per\xc3\xadode s\xc3\xb3n traduccions d'altres idiomes."